title: Rådets afgørelse 2014/486/FSFP af 22. juli 2014 om Den Europæiske Unions rådgivende mission om civil ukrainsk sikkerhedssektorreform (EUAM Ukraine)

text:
               23.7.2014

               DA

               Den Europæiske Unions Tidende

               L 217/42

         RÅDETS AFGØRELSE 2014/486/FSFP
   af 22. juli 2014
   om Den Europæiske Unions rådgivende mission om civil ukrainsk sikkerhedssektorreform (EUAM Ukraine)
   RÅDET FOR DEN EUROPÆISKE UNION HAR —
   under henvisning til traktaten om Den Europæiske Union, særlig artikel 28, artikel 42, stk. 4, og artikel 43, stk. 2,
   under henvisning til forslag fra Unionens højtstående repræsentant for udenrigsanliggender og sikkerhedspolitik, og
   ud fra følgende betragtninger:

               (1)

               Den 14. april 2014 gav Rådet udtryk for, at det er parat til at bistå Ukraine med reformen af den civile sikkerhedssektor, støtte til politiet og retsstaten og til at udarbejde en politisk krisestrategiramme i Ukraine, idet alle muligheder undersøges, herunder en eventuel mission under den fælles sikkerheds- og forsvarspolitik (FSFP).

               (2)

               Den 8. maj 2014 sendte Ukraines udenrigsminister en skrivelse til Unionens højtstående repræsentant for udenrigsanliggender og sikkerhedspolitik (HR) og udtrykte interesse for udsendelsen af en FSFP-mission til Ukraine.

               (3)

               Den 12. maj 2014 gentog Rådet, at det er parat til at bistå Ukraine med reformen af den civile sikkerhedssektor, det hilste den politiske krisestrategiramme i Ukraine velkommen og gav Tjenesten for EU's Optræden Udadtil (EU-Udenrigstjenesten) til opgave at udarbejde et krisestyringskoncept for en eventuel civil FSFP-mission. Det understregede også betydningen af samordning og komplementaritet med Organisationen for Sikkerhed og Samarbejde i Europa (OSCE) og andre internationale aktører.

               (4)

               Den 23. juni 2014 godkendte Rådet krisestyringskonceptet for en eventuel FSFP-aktion til støtte for reformen af den civile sikkerhedssektor.

               (5)

               Den 11. juli 2014 sendte den ukrainske udenrigsminister en skrivelse til HR med accept af udsendelsen af en FSFP-mission.

               (6)

               EUAM Ukraine vil blive gennemført under forhold, som muligvis vil blive forværret og kunne hindre opnåelsen af målene for Unionens optræden udadtil, jf. artikel 21 i traktaten om Den Europæiske Union (TEU) —

         VEDTAGET DENNE AFGØRELSE:
   Artikel 1
   Mission
   Unionen gennemfører en rådgivende mission om civil ukrainsk sikkerhedssektorreform (EUAM Ukraine) for at bistå Ukraine med den civile sikkerhedssektorreform, herunder politiet og retsstaten.
   Artikel 2
   Mandat
   1.   Til støtte for Ukraines tilsagn om reform af sikkerhedssektoren skal den civile FSFP-mission uden eksekutivbeføjelser vejlede og rådgive de relevante ukrainske organer i forbindelse med udarbejdelsen af fornyede sikkerhedsstrategier og den efterfølgende gennemførelse af relevante omfattende og sammenhængende reformbestræbelser med henblik på at:

               —

               skabe en begrebsmæssig ramme for planlægning og gennemførelse af reformer, der resulterer i bæredygtige sikkerhedstjenester og dermed retssikkerhed på en måde, der bidrager til at styrke deres legitimitet og til øget tillid og tryghed i offentligheden, under fuld respekt for menneskerettighederne og i overensstemmelse med forfatningsreformprocessen

               —

               omorganisere og omstrukturere sikkerhedstjenesterne på en måde, der gør det muligt at genvinde kontrollen med dem og deres ansvarlighed.

         For at nå sine mål handler EUAM Ukraine efter de parametre, der er fastsat i krisestyringskonceptet, som blev godkendt af Rådet den 23. juni 2014, og i de operative planlægningsdokumenter.
   2.   Missionen skal inden for rammerne af sit første mandat deltage i en omfattende planlægningsproces for en civil sikkerhedssektorreform, støtte en hurtig forberedelse og gennemførelse af reformforanstaltningerne.
   Artikel 3
   Kommandovej og struktur
   1.   EUAM Ukraine har én fælles kommandovej med henblik på krisestyringsoperationer.
   2.   EUAM Ukraine har sit hovedkvarter i Kiev.
   3.   EUAM Ukraine struktureres i overensstemmelse med planlægningsdokumenterne.
   Artikel 4
   Planlægning og iværksættelse af EUAM Ukraine
   1.   Missionen iværksættes ved Rådets afgørelse på den dato, der anbefales af den øverstbefalende for den civile operation EUAM Ukraine, så snart denne har nået sin indledende operative kapacitet.
   2.   Den fremskudte enhed for i EUAM Ukraine har til opgave at forberede etableringen af missionen rent logistisk, infrastrukturmæssigt og sikkerhedsmæssigt og tilvejebringe det fornødne input til udarbejdelsen af operative planlægningsdokumenter og den anden finansieringsoversigt.
   Artikel 5
   Den øverstbefalende for den civile operation
   1.   Direktøren for den civile kapacitet til planlægning og gennemførelse (CPCC) er den øverstbefalende for den civile operation EUAM Ukraine. CPCC står til rådighed for den øverstbefalende for den civile operation med hensyn til planlægning og gennemførelse af EUAM Ukraine.
   2.   Den øverstbefalende for den civile operation udøver under politisk kontrol og strategisk ledelse af Den Udenrigs- og Sikkerhedspolitiske Komité (PSC) og under HR's overordnede myndighed kommandoen over og kontrollen med EUAM Ukraine.
   3.   For så vidt angår gennemførelsen af operationer sikrer den øverstbefalende for den civile operation korrekt og effektiv gennemførelse af Rådets afgørelser samt PSC's afgørelser, herunder ved om nødvendigt at give missionschefen instrukser og ved at yde vedkommende rådgivning og teknisk støtte.
   4.   Den øverstbefalende for den civile operation aflægger rapport til Rådet via HR.
   5.   Alt udstationeret personale forbliver fuldt ud underlagt den udstationerende stats nationale myndigheders kommando i overensstemmelse med nationale regler eller den pågældende EU-institutions eller Tjenesten for EU's Optræden Udadtils (EU-Udenrigstjenesten) kommando. Disse myndigheder overfører den operative kontrol med deres personale til den øverstbefalende for den civile operation.
   6.   Den øverstbefalende for den civile operation bærer det samlede ansvar med henblik på at sikre, at Unionen opfylder sin pligt til forsvarlig forvaltning.
   Artikel 6
   Missionschefen
   1.   Missionschefen har ansvaret for EUAM Ukraine og udøver kommandoen over og kontrollen med den i indsatsområdet. Missionschefen er direkte ansvarlig over for den øverstbefalende for den civile operation og handler i henhold til dennes instrukser.
   2.   Missionschefen er repræsentant for EUAM Ukraine i indsatsområdet. Missionschefen kan under sit eget overordnede ansvar uddelegere ledelsesopgaver i personalesager og økonomiske spørgsmål til EUAM Ukraines personale.
   3.   Missionschefen har det administrative og logistiske ansvar for EUAM Ukraine, herunder for aktiver, ressourcer og informationer, som er stillet til rådighed for missionen.
   4.   Missionschefen har ansvaret for den disciplinære kontrol med personalet. For udstationeret personale henhører disciplinære sanktioner under den relevante nationale myndighed i overensstemmelse med nationale regler, under EU-institutionen eller under EU-Udenrigstjenesten.
   Artikel 7
   Politisk kontrol og strategisk ledelse
   1.   PSC udøver under Rådets og HR's ansvar den politiske kontrol med og den strategiske ledelse af EUAM Ukraine. Rådet bemyndiger PSC til at træffe de relevante afgørelser i overensstemmelse med artikel 38, stk. 3, i TEU. Denne bemyndigelse omfatter navnlig kompetencen til efter forslag fra HR at udnævne en missionschef og ændre operationskonceptet (CONOPS) og operationsplanen (OPLAN). Beslutningskompetencen med hensyn til EUAM Ukraines mål og afslutning forbliver hos Rådet.
   2.   PSC aflægger med regelmæssige mellemrum rapport til Rådet.
   3.   PSC får regelmæssigt, og i det omfang det er nødvendigt, rapporter fra den øverstbefalende for den civile operation og missionschefen om spørgsmål inden for deres respektive ansvarsområder.
   Artikel 8
   Personale
   1.   EUAM Ukraines personale skal primært bestå af personale udsendt af medlemsstaterne, EU-institutionerne eller EU-Udenrigstjenesten. Den enkelte medlemsstat, EU-institution og EU-Udenrigstjenesten afholder omkostningerne i forbindelse med det personale, som den har udstationeret, herunder rejseudgifter til og fra udstationeringsstedet, løn, sygesikring og tillæg, bortset fra dagpenge.
   2.   Den enkelte medlemsstat, EU-institution og EU-Udenrigstjenesten har ansvaret for at behandle klager vedrørende en udstationering fra eller vedrørende en medarbejder, som den har udstationeret, og for eventuelt at anlægge sag mod vedkommende.
   3.   Internationalt og lokalt personale kan ligeledes kontraktansættes af EUAM Ukraine, for så vidt de funktioner, der er behov for, ikke kan tilvejebringes af personale udstationeret af medlemsstaterne. Undtagelsesvis kan statsborgere fra deltagende tredjelande i behørigt begrundede tilfælde, hvor der ikke er kvalificerede ansøgere fra medlemsstaterne, ansættes på kontrakt, hvis det er hensigtsmæssigt.
   4.   Internationalt og lokalt personales ansættelsesvilkår og rettigheder og pligter fastsættes i kontrakterne mellem EUAM Ukraine og de pågældende medarbejdere.
   Artikel 9
   EUAM Ukraines og dens personales status
   EUAM Ukraines og dens personales status, herunder i givet fald de privilegier, immuniteter og yderligere garantier, der er nødvendige, for at EUAM Ukraine kan gennemføres og fungere smidigt, fastlægges i en aftale, der indgås i henhold til artikel 37 i TEU og i overensstemmelse med proceduren i artikel 218 i traktaten om Den Europæiske Unions funktionsmåde.
   Artikel 10
   Tredjelandes deltagelse
   1.   Med forbehold af Unionens selvstændige beslutningstagning og fælles institutionelle ramme kan tredjelande opfordres til at bidrage til EUAM Ukraine, forudsat at de selv afholder udgifterne til det personale, de udstationerer, inklusive lønninger, all-risk-forsikringer, dagpenge og rejseudgifter til og fra Ukraine, og bidrager til EUAM Ukraines løbende udgifter i passende omfang.
   2.   Tredjelande, der yder bidrag til EUAM Ukraine, har samme rettigheder og forpligtelser som medlemsstater i forbindelse med den daglige ledelse af EUAM Ukraine.
   3.   Rådet bemyndiger PSC til at træffe de relevante afgørelser om accept af de foreslåede bidrag og til at nedsætte en bidragsyderkomité.
   4.   De detaljerede ordninger vedrørende tredjelandes deltagelse fastlægges i aftaler, som indgås i overensstemmelse med artikel 37 i TEU. Hvis Unionen og et tredjeland indgår eller har indgået en aftale om rammerne for det pågældende tredjelands deltagelse i Unionens krisestyringsoperationer, finder bestemmelserne i en sådan aftale anvendelse i forbindelse med EUAM Ukraine.
   Artikel 11
   Sikkerhed
   1.   Den øverstbefalende for den civile operation udstikker retningslinjer for missionschefens planlægning af sikkerhedsforanstaltninger og sikrer, at de gennemføres korrekt og effektivt af EUAM Ukraine i overensstemmelse med artikel 5.
   2.   Missionschefen er ansvarlig for EUAM Ukraines sikkerhed og for at sikre overholdelse af de minimumssikkerhedskrav, der gælder for EUAM Ukraine, i overensstemmelse med Unionens politik for sikkerhed for personale, der er udstationeret uden for Unionen i en operativ funktion i medfør af afsnit V i TEU.
   3.   Missionschefen bistås af en ansvarlig for missionens sikkerhed (MSO), der refererer til missionschefen, og som også har et tæt praktisk samarbejde med EU-Udenrigstjenesten.
   4.   EUAM Ukraines personale skal gennemgå en obligatorisk sikkerhedstræning, der er tilpasset efter risikoen, sådan som denne er vurderet i deployeringszonen. De skal også jævnligt have genopfriskningskurser i selve indsatsområdet, som organiseres af MSO.
   5.   Missionschefen sikrer beskyttelse af EU's klassificerede informationer i overensstemmelse med Rådets afgørelse 2013/488/EU (1).
   Artikel 12
   Vagtkapacitet
   Vagtkapaciteten bør aktiveres med henblik på EUAM Ukraine.
   Artikel 13
   Retlige ordninger
   EUAM Ukraine har beføjelse til at erhverve varer og tjenesteydelser, indgå kontrakter og administrative aftaler, ansætte personale, indehave bankkonti, erhverve og afhænde aktiver og indfri sine forpligtelser samt optræde som part i retssager som påkrævet for at gennemføre denne fælles afgørelse.
   Artikel 14
   Finansielle ordninger
   1.   Det finansielle referencegrundlag, der er beregnet til dækning af udgifterne i forbindelse med EUAM Ukraine indtil den 30. november 2014, udgør 2 680 000 EUR. Det finansielle referencegrundlag for de efterfølgende perioder fastsættes af Rådet.
   2.   Alle udgifter forvaltes efter de procedurer og regler, der gælder for Unionens almindelige budget. Fysiske og juridiske personers deltagelse i EUAM Ukraines tildeling af offentlige kontrakter er åben og uden begrænsninger. Endvidere finder oprindelsesregler ikke anvendelse på varer, der indkøbes af EUAM Ukraine. Missionen kan med Kommissionens godkendelse indgå tekniske ordninger med medlemsstaterne, værtsstaten, deltagende tredjelande og andre internationale aktører vedrørende levering af udstyr, tjenesteydelser og lokaler til EUAM Ukraine.
   3.   EUAM Ukraine har ansvaret for gennemførelsen af missionens budget. EUAM Ukraine undertegner med henblik herpå en aftale med Kommissionen.
   4.   Med forbehold af bestemmelserne om status for EUAM Ukraine og dens personale er EUAM Ukraine ansvarlig for eventuelle krav og forpligtelser, der opstår som følge af gennemførelsen af mandatet, med undtagelse af krav, der skyldes en grov forseelse fra missionschefens side, som den pågældende selv skal bære ansvaret for.
   5.   Gennemførelsen af de finansielle ordninger sker med forbehold af kommandovejen, jf. artikel 4, 5 og 6, og EUAM Ukraines operative behov, herunder materiellets kompatibilitet og holdenes interoperabilitet.
   6.   Udgifterne er støtteberettigede fra den dato, hvor den i stk. 3 omhandlede aftale undertegnes.
   Artikel 15
   Projektcelle
   1.   EUAM Ukraine skal have en projektcelle med henblik på at identificere og gennemføre projekter. EUAM Ukraine skal i det fornødne omfang lette og rådgive om projekter, der gennemføres af medlemsstaterne og tredjelande under deres ansvar på områder, der berører EUAM Ukraines mandat og støtter dens mål.
   2.   Med forbehold for stk. 3 bemyndiges EUAM Ukraine til at anvende finansielle bidrag fra medlemsstaterne eller tredjelande til at gennemføre projekter, der konstateres at kunne supplere EUAM Ukraines øvrige aktioner på sammenhængende vis, hvis projektet:

               —

               er medtaget i finansieringsoversigten vedrørende denne afgørelse eller

               —

               er indarbejdet i løbet af mandatet ved en ændring af finansieringsoversigten på anmodning fra missionschefen.

         EUAM Ukraine indgår en aftale med disse stater, der navnlig fastsætter de nærmere bestemmelser med hensyn til behandlingen af klager fra tredjeparter over skader, der er påført som følge af handlinger eller undladelser, som EUAM Ukraine har begået i forbindelse med anvendelsen af de midler, der er stillet til rådighed af disse stater. De bidragydende stater må under ingen omstændigheder drage hverken Unionen eller HR til ansvar som følge af handlinger eller undladelser, som EUAM Ukraine har begået i forbindelse med anvendelsen af de midler, der er stillet til rådighed af disse stater.
   3.   Et finansielt bidrag fra tredjelande til projektcellen må kun iværksættes med PSC's accept.
   Artikel 16
   Konsekvens i Unionens reaktion og koordinering
   1.   HR sikrer, at gennemførelsen af denne afgørelse er i overensstemmelse med Unionens optræden udadtil som helhed.
   2.   Med forbehold af kommandovejen handler missionschefen i tæt koordinering med Unionens delegation i Ukraine for at sikre konsekvens i Unionens indsats i Ukraine. Uden at dette berører kommandovejen, udstikker chefen for delegationen i Kiev politiske retningslinjer på lokalt niveau for missionschefen for EUAM Ukraine. Missionschefen for EUAM Ukraine og chefen for delegationen i Kiev rådfører sig med hinanden efter behov.
   3.   Der oprettes et samarbejde mellem EUAM Ukraine og EU-grænsebistandsmissionen for Moldova-Ukraine (EUBAM Moldova/Ukraine).
   4.   Desuden bør der med henblik på at sikre en effektiv aktion tilstræbes systematisk samarbejde, koordinering og komplementaritet med hensyn til andre relevante internationale partneres aktioner, navnlig med OSCE.
   Artikel 17
   Videregivelse af informationer
   1.   HR har, hvis det er nødvendigt, og afhængigt af EUAM Ukraines behov, bemyndigelse til i overensstemmelse med afgørelse 2013/488/EU at videregive EU's klassificerede informationer til og med klassifikationsgraden »RESTREINT UE/EU RESTRICTED«, som er udarbejdet med henblik på EUAM Ukraine, til tredjelande, der er tilknyttet denne afgørelse.
   2.   HR har, hvis der er et konkret og umiddelbart operativt behov herfor, også bemyndigelse til i overensstemmelse med afgørelse 2013/488/EU at videregive EU's klassificerede informationer til og med klassifikationsgraden »RESTREINT UE/EU RESTRICTED«, som er udarbejdet med henblik på EUAM Ukraine, til værtsstaten. Med henblik herpå etableres der ordninger mellem HR og de kompetente myndigheder i værtsstaten.
   3.   HR har bemyndigelse til at videregive ikkeklassificerede EU-dokumenter, der vedrører Rådets forhandlinger om EUAM Ukraine, og som er omfattet af tavshedspligt i henhold til artikel 6, stk. 1, i Rådets forretningsorden (2), til tredjelande, der er tilknyttet denne afgørelse.
   4.   HR kan uddelegere sådanne bemyndigelser samt muligheden for at indgå ordningerne i stk. 2 til tjenestemænd i EU-Udenrigstjenesten, den øverstbefalende for den civile operation og/eller missionschefen i overensstemmelse med afsnit VII i bilag VI til afgørelse 2013/488/EU.
   Artikel 18
   Strategisk revision
   EUAM Ukraine har en første mandatperiode på to år. Der foretages en strategisk revision et år efter iværksættelsen af missionen.
   Artikel 19
   Ikrafttræden og varighed
   Denne afgørelse træder i kraft på dagen for vedtagelsen.
   Den finder anvendelse i 24 måneder fra datoen for EUAM Ukraines iværksættelse.

      Udfærdiget i Bruxelles, den 22. juli 2014.

            På Rådets vegne

         C. ASHTON

            Formand

      (1)  Rådets afgørelse 2013/488/EU af 23. september 2013 om reglerne for sikkerhedsbeskyttelse af EU's klassificerede informationer (EUT L 274 af 15.10.2013, s. 1).

      (2)  Rådets afgørelse 2009/937/EU af 1. december 2009 om vedtagelse af Rådets forretningsorden (EFT L 325 af 11.12.2009, s. 35).


title: 2006/834/EF: Europa-Parlamentets afgørelse af 27. april 2006 om decharge for gennemførelsen af budgettet for Oversættelsescentret for Den Europæiske Unions Organer for regnskabsåret 2004

text:
               6.12.2006

               DA

               Den Europæiske Unions Tidende

               L 340/102

      EUROPA-PARLAMENTETS AFGØRELSE

   af 27. april 2006
   om decharge for gennemførelsen af budgettet for Oversættelsescentret for Den Europæiske Unions Organer for regnskabsåret 2004
   (2006/834/EF)
   EUROPA-PARLAMENTET,

               —

               der henviser til det endelige årsregnskab for Oversættelsescentret for Den Europæiske Unions Organer for regnskabsåret 2004 (1),

               —

               der henviser til Revisionsrettens beretning om årsregnskabet for Oversættelsescentret for Den Europæiske Unions Organer for regnskabsåret 2004 med Oversættelsescentrets svar (2),

               —

               der henviser til Rådets henstilling af 14. marts 2006 (5972/2006 — C6-0093/2006),

               —

               der henviser til EF-traktaten, særlig artikel 276,

               —

               der henviser til Rådets forordning (EF, Euratom) nr. 1605/2002 af 25. juni 2002 om finansforordningen vedrørende De Europæiske Fællesskabers almindelige budget (3), særlig artikel 185,

               —

               der henviser til Rådets forordning (EF) nr. 2965/94 af 28. november 1994 om oprettelse af et oversættelsescenter for Den Europæiske Unions organer (4), særlig artikel 14,

               —

               der henviser til Kommissionens forordning (EF, Euratom) nr. 2343/2002 af 19. november 2002 om rammefinansforordning for de organer, der er omhandlet i artikel 185 i Rådets forordning (EF, Euratom) nr. 1605/2002 om finansforordningen vedrørende De Europæiske Fællesskabers almindelige budget (5), særlig artikel 94,

               —

               der henviser til forretningsordenens artikel 71 og bilag V,

               —

               der henviser til betænkning fra Budgetkontroludvalget (A6-0100/2006),

               1.

               meddeler direktøren for Oversættelsescentret for Den Europæiske Unions Organer decharge for gennemførelsen af centrets budget for regnskabsåret 2004;

               2.

               fremsætter sine bemærkninger i den vedføjede beslutning;

               3.

               pålægger sin formand at sende denne afgørelse og beslutningen, der udgør en integrerende del heraf, til direktøren for Oversættelsescentret for Den Europæiske Unions Organer, Rådet, Kommissionen og Revisionsretten og drage omsorg for, at de offentliggøres i Den Europæiske Unions Tidende (L-udgaven).

         Josep BORRELL FONTELLES

            Formand

         Julian PRIESTLEY

            Generalsekretær

      (1)  EUT C 269 af 28.10.2005, s. 25.

      (2)  EUT C 332 af 28.12.2005, s. 53.

      (3)  EFT L 248 af 16.9.2002, s. 1.

      (4)  EFT L 314 af 7.12.1994, s. 1. Senest ændret ved forordning (EF) nr. 1645/2003 (EUT L 245 af 29.9.2003, s. 13).

      (5)  EFT L 357 af 31.12.2002, s. 72. Ændret ved forordning (EF, Euratom) nr. 1261/2005 (EUT L 201 af 2.8.2005, s. 3).


title: 2008/475/EF: Rådets afgørelse af 23. juni 2008 om gennemførelse af artikel 7, stk. 2, i forordning (EF) nr. 423/2007 om restriktive foranstaltninger over for Iran

text:
               24.6.2008

               DA

               Den Europæiske Unions Tidende

               L 163/29

      RÅDETS AFGØRELSE

   af 23. juni 2008
   om gennemførelse af artikel 7, stk. 2, i forordning (EF) nr. 423/2007 om restriktive foranstaltninger over for Iran
   (2008/475/EF)
   RÅDET FOR DEN EUROPÆISKE UNION HAR —
   under henvisning til traktaten om oprettelse af Det Europæiske Fællesskab,
   under henvisning til Rådets forordning (EF) nr. 423/2007 af 19. april 2007 om restriktive foranstaltninger over for Iran (1), særlig artikel 15, stk. 2, og
   ud fra følgende betragtninger:

               (1)

               Den 19. april 2007 vedtog Rådet forordning (EF) nr. 423/2007 om restriktive foranstaltninger over for Iran. Artikel 15, stk. 2, i denne forordning fastsætter, at Rådet opstiller, reviderer og ændrer listen over de personer, enheder og organer, der er omhandlet i forordningens artikel 7, stk. 2.

               (2)

               Rådet har fastslået, at visse yderligere personer, enheder og organer opfylder betingelserne i artikel 7, stk. 2, i forordning (EF) nr. 423/2007, og at de derfor bør opføres på listen i bilag V i nævnte forordning på grund af de deri omhandlede individuelle og specifikke forhold —

         TRUFFET FØLGENDE AFGØRELSE:
   Artikel 1
   Bilag V til forordning (EF) nr. 423/2007 erstattes af teksten i bilaget til denne afgørelse.
   Artikel 2
   Denne afgørelse har virkning fra dagen for offentliggørelsen.

      Udfærdiget i Luxembourg, den 23. juni 2008.

            På Rådets vegne

         I. JARC

            Formand

      (1)  EUT L 103 af 20.4.2007, s. 1. Senest ændret ved forordning (EF) nr. 219/2008 (EUT L 68 af 12.3.2008, s. 5).

      BILAG

            »BILAG V
            A.   Fysiske personer

                        Navn

                        Identificerende oplysninger

                        Begrundelse

                        Opført på listen den:

                        1.

                        Reza AGHAZADEH

                        Fødselsdato: 15.3.1949. Pasnummer: S4409483, gyldighedsperiode 26.4.2000 – 27.4.2010. Udstedt i Teheran. Diplomatpas nr. D9001950, issued on 22.1.2008, gyldigt indtil d. 21.1.2013, fødested: Khoy

                        Leder af Atomic Energy Organisation of Iran (AEOI). AEOI fører tilsyn med Irans nukleare program og er omfattet af UNSCR 1737 (2006).

                        24.4.2007

                        2.

                        IRGC Brigadegeneral Javad DARVISH-VAND

                        Viceinspektør i MODAFL. Ansvarlig for alle MODAFL-faciliteter og -installationer

                        24.6.2008

                        3.

                        IRGC Brigadegeneral Seyyed Mahdi FARAHI

                        Administrerende direktør i Defence Industries Organisation (DIO), der er omfattet af UNSCR 1737 (2006)

                        24.6.2008

                        4.

                        Dr Hoseyn (Hossein) FAQIHIAN

                        NFPC's adresse: AEOI-NFPD, P.O. Box 11365-8486, Teheran/Iran

                        Vicegeneraldirektør i Nuclear Fuel Production and Procurement Company (NFPC), der er en del af AEOI. AEOI fører tilsyn med Irans nukleare program og er omfattet af UNSCR 1737 (2006). NFPC er involveret i berigningsrelaterede aktiviteter, som IAEA's Styrelsesråd og Sikkerhedsrådet kræver, at Iran skal suspendere.

                        24.4.2007

                        5.

                        Ingeniør Mojtaba HAERI

                        Vicekontorchefchef for industri, MADAFL. Fører tilsyn med AIO og DIO

                        24.6.2008

                        6.

                        IRGC Brigadegeneral Ali HOSEYNITASH

                        Departementschef i det øverste nationale sikkerhedsråd og involveret i politikudformningen på det nukleare område

                        24.6.2008

                        7.

                        Mohammad Ali JAFARI, IRGC

                        Bestrider en ledende stilling i IRGC

                        24.6.2008

                        8.

                        Mahmood JANNATIAN

                        Vicekontorchef i Irans atomenergiorganisation

                        24.6.2008

                        9.

                        Said Esmail KHALILIPOUR

                        Fødselsdato: 24.11.1945, fødested: Langroud

                        Vicekontorchef i AEOI. AEOI fører tilsyn med Irans nuklearprogram og er omfattet af UNSCR 1737 (2006).

                        24.4.2007

                        10.

                        Ali Reza KHANCHI

                        NRC's adresse: AEOI-NRC P.O.Box 11365-8486 Teheran/Iran; Fax: (+9821) 8021412

                        Leder af AEOI's Teheran Nuclear Research Center (TNRC). IAEA forsøger fortsat at få nærmere oplysninger fra Iran om de plutoniumudskillelseseksperimenter, der gennemføres i TNRC, herunder om forekomsten af HEU-partikler i miljøprøver fra affaldsdeponeringsanlægget Karaj, hvor containere, der anvendes til oplagring af depleterede uranemner, der blev anvendt i forbindelse med disse eksperimenter, befinder sig. AEOI fører tilsyn med Irans nukleare program og er omfattet af UNSCR 1737 (2006).

                        24.4.2007

                        11.

                        Ebrahim MAHMUDZADEH

                        Administrerende direktør for Iran Electronic Insdustries.

                        24.6.2008

                        12.

                        Brigadegeneral Beik MOHAMMADLU

                        Vicekontorchefchef for leverancer og logistik i MODAFL.

                        24.6.2008

                        13.

                        Anis NACCACHE

                        Administrator i Barzagani Tejarat Tavanmad Saccal-selskaberne; hans selskab har forsøgt et anskaffe følsomme varer til fordel for de enheder, der er omfattet af resolution 1737.

                        24.6.2008

                        14.

                        Brigadegeneral Mohammad NADERI

                        Leder af Aerospace Industries Organisation (AIO), AIO har deltaget i følsomme iranske programmer.

                        24.6.2008

                        15.

                        IRGC brigadegeneral Mostafa Mohammad NAJJAR

                        Minister (MODAFL) med ansvar for alle militære programmer, herunder programmer for ballistiske missiler.

                        24.6.2008

                        16.

                        Dr Javad RAHIQI

                        Fødselsdato: 21.4.1954, fødested: Mashad

                        Leder af AEOI's nukleare teknologicenter i Isfahan. Dette fører tilsyn med urankonverteringsanlægget i Isfahan. IAEA's Styrelsesråd og Sikkerhedsrådet kræver, at Iran suspenderer alle berigningsrelaterede aktiviteter. Dette omfatter alt arbejde med urankonvertering. AEOI fører tilsyn med Irans nukleare program og er omfattet af UNSCR 1737 (2006).

                        24.4.2007

                        17.

                        Kontreadmiral Mohammad SHAFI’I RUDSARI

                        Vicekontorchef for koordination, MODAFL.

                        24.6.2008

                        18.

                        IRGC-brigadegeneral Ali SHAMSHIRI

                        Viceefterretningschef i MODAFL med ansvar for MODAFL-ansattes og -installationers sikkerhed.

                        24.6.2008

                        19.

                        Abdollah SOLAT SANA

                        Administrerende direktør for urankonverteringsanlægget (UCF) i Isfahan. Dette anlæg producerer fødematerialet (UF6) til berigningsanlæggene i Natanz. Den 27. august 2006 modtog Solat Sana en særlig pris fra præsident Ahmadinejad for sin indsats.

                        24.4.2007

                        20.

                        IRGC-brigadegeneral Ahmad

                        Vicekontorchef, MODAFL.

                        24.6.2008

            B.   Juridiske personer, enheder og organer

                        Navn

                        Identificerende oplysninger

                        Begrundelse

                        Opført på listen den:

                        1.

                        Aerospace Industries Organisation, AIO

                        AIO, 28 Shian 5, Lavizan, Teheran

                        AIO fører tilsyn med Irans fremstilling af missiler, herunder Shahid Hemmat Industrial Group, Shahid Bagheri Industrial Group og Fajr Industrial Group, som alle er omfattet af UNSCR 1737 (2006). Lederen af AIO og to andre højtstående embedsmænd er ligeledes omfattet af UNSCR 1737 (2006).

                        24.4.2007

                        2.

                        Armament Industries

                        Pasdaran Av., PO Box 19585/777, Teheran

                        En filial af DIO (Defence Industries Organisation).

                        24.4.2007

                        3.

                        Armed Forces Geographical

                        Formodes at levere geospatiale data til det ballistiske missilprogram.

                        24.6.2008

                        4.

                        Bank Melli, Melli Bank Iran inkl. alle afdelinger og datterselskaber

                        Ferdowsi Avenue, PO Box 11365-171, Teheran

                        Yder eller forsøger at yde finansiel støtte til virksomheder, der er involveret i eller fremskaffer varer til Irans nuklear- og missilprogrammer (AIO, SHIG, SBIG, AEOI, Novin Energy Company, Mesbah Energy Company, Kalaye Electric Company og DIO). Bank Melli fungerer som mellemled i forbindelse med Irans følsomme aktiviteter. Den har formidlet en lang række indkøb af følsomme materialer til Irans nuklear- og missilprogrammer. Den har leveret en række finansielle tjenesteydelser på vegne af enheder, der er tilknyttet Irans nuklear- og missilindustrier, herunder åbning af remburser og varetagelse af konti. Mange af de ovennævnte virksomheder er omfattet af UNSCR 1737 og 1747.

                        24.6.2008

                                    (a)

                                    Melli Bank plc

                        London Wall, 11th floor, London EC2Y 5EA, U.K.

                                    (b)

                                    Bank Melli Iran Zao

                        Number 9/1, Ulitsa Mashkova, Moskva, 130064, Rusland

                        5.

                        Defence Technology and Science Research Centre (DTSRC) — alias: Educational Research Institute/Moassese Amozeh Va Tahgiaghati (ERI/MAVT Co.)

                        Pasdaran Av., PO Box 19585/777, Teheran

                        Ansvarlig for FoU. En filial af DIO. DTSRC foretager en stor del af anskaffelserne til fordel for DIO.

                        24.4.2007

                        6.

                        Iran Electronic Industries

                        P. O. Box 18575-365, Teheran, Iran

                        100 %-ejet datterselskab af MODAFL (og således en søsterorganisation til AIO, AvIO og DIO). Har til opgave at fremstille elektroniske komponenter til Irans våbensystemer.

                        24.6.2008

                        7.

                        IRGC Air Force

                        Forvalter Irans oversigt over kort- og mellemdistance ballistiske missiler. Lederen af IRGC Air Force var nævnt i UNSCR 1737.

                        24.6.2008

                        8.

                        Khatem-ol Anbiya Construction Organisation

                        Number 221, North Falamak-Zarafshan Intersection, 4th Phase, Shahkrak-E-Ghods, Teheran 14678, Iran

                        IRGC-ejet gruppe af selskaber. Anvender IRGC's tekniske ressourcer til konstruktion, idet det optræder som den primære kontrahent i forbindelse med store projekter, herunder tunnelbyggeri, der anses for at støtte Irans ballistiske missil- og nuklearprogram.

                        24.6.2008

                        9.

                        Malek Ashtar University

                        Tilknyttet forsvarsministeriet, oprettede i 2003 en udannelse i missiler i snævert samarbejde med AIO.

                        24.6.2008

                        10.

                        Marine Industries

                        Pasdaran Av., PO Box 19585/777, Teheran

                        Et datterselskab til DIO.

                        24.4.2007

                        11.

                        Mechanic Industries Group

                        Har deltaget i produktionen af komponenter til ballistikprogrammet.

                        24.6.2008

                        12.

                        Ministry of Defence and Armed Forces Logistics (MODAFL)

                        West side of Dabestan Street, Abbas Abad District, Teheran

                        Ansvarlig for Irans forsvarsforskning, udviklings- og produktionsprogrammer, herunder støtte til missil- og nuklearprogrammer.

                        24.6.2008

                        13.

                        Ministry of Defence Logistics Export (MODLEX)

                        P. O. Box 16315-189, Teheran, Iran

                        Er eksportgrenen i MODAFL og det agentur, der anvendes i forbindelse med eksport af færdige våben i transaktioner mellem stater. I henhold til UNSCR 1747 (2007) bør MODLEX ikke drive handel.

                        24.6.2008

                        14.

                        3M Mizan Machinery Manufacturing

                        Skuffeselskab for AIO, der foretager anskaffelser på det ballistiske område.

                        24.6.2008

                        15.

                        Nuclear Fuel Production and Procurement Company (NFPC)

                        AEOI-NFPD, P.O. Box: 11365-8486, Teheran/Iran

                        AEOI's Nuclear Fuel Production Division (NFPD) forsker i og udvikler nukleare brændselskredsløb, herunder uranprospektering, -brydning, -finmaling og -konvertering og forvaltning af nukleart affald. NFPC er afløseren for NFPD, det datterselskab under AEOI, som driver forskning og udvikling i det nukleare brændselskredsløb, herunder konvertering og berigning.

                        24.4.2007

                        16.

                        Parchin Chemical Industries

                        Har arbejdet med propulsionsteknikker til Irans ballistikprogram.

                        24.6.2008

                        17.

                        Special Industries Group

                        Pasdaran Av., PO Box 19585/777, Teheran

                        En filial af DIO.

                        24.4.2007

                        18.

                        State Purchasing Organisation (SPO)

                        SPO synes at fremme indførsel af hele våben. Ser ud til at være en filial af MODAFL.

                        24.6.2008«


title: 2006/964/EF: Rådets afgørelse af 18. december 2006 om indgåelse af aftalen mellem Det Europæiske Fællesskab og Canadas regering om oprettelse af et samarbejdsprogram for videregående uddannelse, erhvervsuddannelse og unge

text:
               30.12.2006

               DA

               Den Europæiske Unions Tidende

               L 397/14

      RÅDETS AFGØRELSE

   af 18. december 2006
   om indgåelse af aftalen mellem Det Europæiske Fællesskab og Canadas regering om oprettelse af et samarbejdsprogram for videregående uddannelse, erhvervsuddannelse og unge
   (2006/964/EF)
   RÅDET FOR DEN EUROPÆISKE UNION HAR —
   under henvisning til traktaten om oprettelse af Det Europæiske Fællesskab, særlig artikel 149 og 150, sammenholdt med artikel 300, stk. 2, første afsnit, første punktum, og artikel 300, stk. 3, første afsnit,
   under henvisning til forslag fra Kommissionen,
   under henvisning til udtalelse fra Europa-Parlamentet, og
   ud fra følgende betragtninger:

               (1)

               Rådet bemyndigede i sin afgørelse af 24. oktober 2005 Kommissionen til at indlede forhandlinger med Canadas regering om en aftale om fornyelse af samarbejdsprogrammet for videregående uddannelse, erhvervsuddannelse og unge.

               (2)

               Kommissionen har på Fællesskabets vegne forhandlet en aftale med Canadas regering i overensstemmelse med de direktiver, der er knyttet som bilag til nævnte afgørelse.

               (3)

               Fællesskabet og Canada forventer at få gensidigt udbytte af et sådant samarbejde, som, for så vidt angår Fællesskabet, skal være et supplement til de bilaterale programmer mellem de enkelte medlemsstater og Canada og skabe en europæisk merværdi.

               (4)

               Aftalen blev undertegnet på Fællesskabets vegne den 5. december 2006 med forbehold af senere indgåelse.

               (5)

               Aftalen bør godkendes —

         TRUFFET FØLGENDE AFGØRELSE:
   Artikel 1
   1.   Aftalen mellem Det Europæiske Fællesskab og Canadas regering om oprettelse af et samarbejdsprogram for videregående uddannelse, erhvervsuddannelse og unge godkendes herved på Fællesskabets vegne.
   2.   Teksten til aftalen er knyttet til denne afgørelse.
   Artikel 2
   Fællesskabets delegation i det fællesudvalg, der er omhandlet i aftalens artikel 6, består af en repræsentant for Kommissionen, bistået af en repræsentant for hver medlemsstat.
   Artikel 3
   Formanden for Rådet bemyndiges hermed til at udpege den person, der er beføjet til at foranstalte den notifikation, der er omhandlet i aftalens artikel 12, stk. 1.

      Udfærdiget i Bruxelles, den 18. december 2006.

            På Rådets vegne

         J.-E. ENESTAM

            Formand

         AFTALE

      mellem Det Europæiske Fællesskab og Canadas regering om oprettelse af et samarbejdsprogram for højere uddannelse, erhvervsuddannelse og unge
      Det Europæiske Fællesskab,
      på den ene side og
      Canadas regering,
      på den anden side,
      i det følgende benævnt »parterne«,
      SOM NOTERER SIG, at der i den erklæring vedrørende forbindelserne mellem Det Europæiske Fællesskab og Canada, der blev vedtaget af Det Europæiske Fællesskab og dets medlemsstater og Canadas regering den 22. november 1990, specielt henvises til en styrkelse af det gensidige samarbejde på forskellige områder, der direkte berører borgernes nuværende og fremtidige velfærd, f.eks. udvekslinger og fælles projekter inden for uddannelse og kultur, herunder udvekslinger af akademikere og unge,
      SOM NOTERER SIG, at det i den fælles politiske erklæring om og handlingsplan for forbindelserne mellem EU og Canada, der blev vedtaget den 17. december 1996, påpeges, at for at knytte nye bånd på grundlag af fælles kultur og værdier vil parterne fremme kontakten mellem deres borgere på alle planer, navnlig blandt unge, og at parterne i den fælles handlingsplan, der er tilknyttet erklæringen, opfordres til yderligere at styrke deres samarbejde gennem aftalen mellem Det Europæiske Fællesskab og Canadas regering om oprettelse af et samarbejdsprogram for højere uddannelse og erhvervsuddannelse, som blev ratificeret i 1996,
      SOM NOTERER SIG, at der i EU-Canadapartnerskabsdagsordenen, som blev vedtaget den 18. marts 2004 på EU-Canadatopmødet, henvises til behovet for at søge nye måder til at knytte bånd mellem befolkningerne, især ved at udvide omfanget af udvekslingsprogrammerne for unge mellem Canada og EU, og ved at undersøge muligheder for at styrke og udvide omfanget af samarbejdet mellem EU og Canada i forbindelse med fornyelsen af aftalen mellem Det Europæiske Fællesskab og Canadas regering om forlængelse af samarbejdsprogrammet inden for højere uddannelse og erhvervsuddannelse, som blev ratificeret i marts 2001,
      SOM NOTERER SIG, at der i den fælles erklæring, som blev vedtaget på EU-Canadatopmødet den 19. juni 2005, på ny henvises til de europæiske og canadiske lederes hensigt om at forny, forstærke og udvide omfanget af den aftale om forlængelse af samarbejdsprogrammet inden for højere uddannelse og erhvervsuddannelse, som blev ratificeret i marts 2001, især ved tilføjelse af samarbejdet på ungdomsområdet, for at styrke det akademiske samarbejde og udvekslinger mellem vore borgere på tværs af Atlanten,
      SOM TIL FULDE respekterer de beføjelser, som tilkommer Det Europæiske Fællesskabs medlemsstater og Canadas provinser og territorier på uddannelsesområdet, samt de videregående uddannelsesinstitutioners og erhvervsuddannelsesinstitutioners selvstændighed,
      SOM MÆRKER SIG, at vedtagelsen og gennemførelsen af aftalerne fra 1996 og 2001 om videregående uddannelse og erhvervsuddannelse virkeliggør forpligtelserne i EU-Canadaerklæringerne, og at samarbejdet har været yderst positivt for begge parter,
      SOM ANERKENDER, at videregående uddannelse og erhvervsuddannelse udgør et væsentligt bidrag til udviklingen af menneskelige ressourcer, der kan tage del i den globale videnbaserede økonomi,
      SOM ERKENDER, at samarbejdet inden for videregående uddannelse, erhvervsuddannelse og unge bør supplere andre relevante samarbejdsinitiativer mellem Det Europæiske Fællesskab og Canada,
      SOM ANERKENDER betydningen af at tage hensyn til det arbejde inden for videregående uddannelse og erhvervsuddannelse, som internationale organisationer, der er aktive på disse områder, f.eks. OECD, UNESCO og Europarådet, udfører,
      SOM ERKENDER, at parterne har en fælles interesse i at samarbejde om videregående uddannelse, erhvervsuddannelse og unge som en del af det bredere samarbejde, der finder sted mellem Det Europæiske Fællesskab og Canada,
      SOM FORVENTER at drage gensidig nytte af samarbejdet om videregående uddannelse, erhvervsuddannelse og unge,
      SOM ERKENDER behovet for at øge adgangen til aktiviteter, hvortil der i medfør af denne aftale ydes støtte, navnlig aktiviteter inden for erhvervsuddannelse og ungdomsområdet,
      SOM ØNSKER at forny grundlaget for videreførelsen af samarbejdet om videregående uddannelse og erhvervsuddannelse,
      ER BLEVET ENIGE OM FØLGENDE:
      Artikel 1
      Formål
      Med denne aftale oprettes der et samarbejdsprogram for videregående uddannelse, erhvervsuddannelse og unge mellem Det Europæiske Fællesskab og Canada.
      Artikel 2
      Definitioner
      I denne aftale forstås ved:

                  1)

                  »videregående uddannelsesinstitution«: enhver institution, der i henhold til parternes gældende lov eller praksis tilbyder uddannelse og eksamen på videregående niveau, uanset hvorledes denne institution benævnes

                  2)

                  »erhvervsuddannelsesinstitution«: enhver form for offentlig, halvoffentlig eller privat institution, der, uanset hvorledes den benævnes, i overensstemmelse med parternes gældende lov og praksis, udformer eller tilbyder erhvervsuddannelse, faglig videreuddannelse, faglig efteruddannelse eller omskoling, der bidrager til de kvalifikationer, der anerkendes af de kompetente myndigheder

                  3)

                  »studerende«: alle personer, der følger uddannelseskurser eller -programmer på en videregående uddannelsesinstitution eller en erhvervsuddannelsesinstitution som fastsat i denne artikel, og som de kompetente myndigheder anerkender eller yder finansiel støtte til

                  4)

                  »unge«: aktivitetsområder i forbindelse med ikke-formel og uformel læring, som inddrager ungdomsorganisationer og andre ungdomssammenslutninger samt ungdomsarbejdere, ungdomsledere og andre, der arbejder for, eller med, unge.

            Artikel 3
      Mål
      1.   Aftalens overordnede mål skal være:

                  a)

                  at fremme større gensidig forståelse mellem befolkningerne i Den Europæiske Union og Canada, herunder et bredere kendskab til deres sprog, kulturer og institutioner

                  b)

                  at forbedre kvaliteten af menneskelige ressourcer i både Det Europæiske Fællesskab og Canada ved at fremme opnåelse af kvalifikationer, der sætter borgerne i stand til at tage udfordringerne i forbindelse med den globale videnbaserede økonomi op.

            2.   Aftalens specifikke mål skal være:

                  a)

                  at styrke den europæiske og canadiske dimension i det transatlantiske samarbejde om videregående uddannelse, erhvervsuddannelse og unge

                  b)

                  at bidrage til udvekslinger mellem borgere fra Den Europæiske Union og Canada over Atlanten

                  c)

                  at bidrage til udviklingen af videregående og erhvervsuddannelsesinstitutioner og af ungdomsinstitutioner og –organisationer

                  d)

                  at fremme eller styrke partnerskaber mellem dem, der er aktive inden for videregående uddannelse, erhvervsuddannelse og ungdomsanliggender i Den Europæiske Union og Canada

                  e)

                  at bidrage til enkeltpersoners faglige udvikling, samtidig med at aftalens overordnede mål nås

                  f)

                  at skabe muligheder for dialog og udveksling af erfaringer om ungdomspolitik og ungdomsarbejde.

            3.   Aftalens operationelle mål skal være:

                  a)

                  at støtte samarbejde mellem videregående og erhvervsuddannelsesinstitutioner for at udarbejde fælles studie- og/eller træningsplaner og fremme studerendes mobilitet

                  b)

                  at forbedre kvaliteten af transatlantisk mobilitet for studerende ved at fremme åbenhed, gensidig anerkendelse af kvalifikationer og uddannelsesperioder og, i påkommende tilfælde, meritoverførsel

                  c)

                  at støtte samarbejde mellem offentlige og private organisationer, der er aktive inden for videregående uddannelse og erhvervsuddannelse og på ungdomsområdet, for at tilskynde til debat og udveksling af erfaringer om uddannelsespolitiske emner

                  d)

                  at støtte den transatlantiske mobilitet blandt fagfolk (herunder fagfolk under uddannelse) for at forbedre den gensidige forståelse af og erfaring inden for emner af relevans for relationerne mellem Den Europæiske Union og Canada

                  e)

                  at støtte samarbejde mellem ungdomsinstitutioner og -organisationer og mellem ungdomsarbejdere, ungdomsledere og andre unge for at fremme udveksling af oplysninger om god praksis og etablere netværk.

            Artikel 4
      Principper
      Samarbejdet i medfør af denne aftale gennemføres på grundlag af følgende principper:

                  1)

                  fuld respekt for de beføjelser, som tilkommer Det Europæiske Fællesskabs medlemsstater og Canadas provinser og territorier på uddannelsesområdet, samt for de videregående uddannelsesinstitutioners og erhvervsuddannelsesinstitutioners selvstændighed

                  2)

                  en generelt ligelig fordeling af fordele i forbindelse med aktiviteter, der iværksættes i henhold til denne aftale

                  3)

                  bred deltagelse på tværs af de forskellige medlemsstater i Det Europæiske Fællesskab og provinserne og territorierne i Canada

                  4)

                  fuld anerkendelse af den kulturelle, sociale og økonomiske mangfoldighed i Det Europæiske Fællesskab og Canada

                  5)

                  øget samarbejde mellem Det Europæiske Fællesskab og Canada og overensstemmelse med bilaterale programmer mellem medlemsstaterne i Det Europæiske Fællesskab og Canada, samt med andre programmer og initiativer mellem Fællesskabet og Canada vedrørende videregående uddannelse, erhvervsuddannelse og unge.

            Artikel 5
      Samarbejde
      Samarbejdet gennemføres ved hjælp af de aktioner, der er beskrevet i bilaget, og som indgår som en integreret del af denne aftale.
      Artikel 6
      Fællesudvalget
      1.   Der nedsættes et fællesudvalg. Det består af repræsentanter for hver af parterne.
      2.   Fællesudvalget har til opgave:

                  a)

                  at gennemgå de samarbejdsaktiviteter, der er planlagt i henhold til denne aftale

                  b)

                  at aflægge rapport til parterne om niveau, status og effektivitet for samarbejdsaktiviteter i henhold til aftalens mål og principper

                  c)

                  at dele oplysninger om nye udviklinger, politikker, tendenser eller nyskabende praksis i relation til videregående uddannelse, erhvervsuddannelse og unge.

            3.   Fællesudvalget mødes så vidt muligt én gang hvert andet år skiftevis i Det Europæiske Fællesskab og i Canada. Der kan efter fælles aftale afholdes andre møder.
      4.   Beslutningerne i Fællesudvalget træffes i enighed. Mødereferaterne godkendes af de personer, der er udpeget af hver part til i fællesskab at lede mødet, og forelægges sammen med rapporten for Det Blandede Samarbejdsudvalg, der blev nedsat inden for rammeaftalen fra 1976 om handelsmæssigt og økonomisk samarbejde mellem De Europæiske Fællesskaber og Canada, og for relevante ministre hos hver af parterne.
      Artikel 7
      Overvågning og evaluering
      Samarbejdet overvåges og evalueres i fællesskab, i det omfang det er hensigtsmæssigt. Dette skal om fornødent muliggøre en omlægning af samarbejdsaktiviteterne på baggrund af de behov og muligheder, der viser sig under gennemførelsen.
      Artikel 8
      Finansiering
      1.   Samarbejdet er betinget af, at der er midler til rådighed, og er underlagt Fællesskabets og Canadas gældende love og bestemmelser, politik og programmer. Finansieringen sker på grundlag af en generelt ligelig fordeling mellem parterne.
      2.   Hver af parterne stiller midler til rådighed for:

                  —

                  for Det Europæiske Fællesskabs vedkommende, statsborgere i en af Det Europæiske Fællesskabs medlemsstater eller personer, der af en medlemsstat anerkendes som havende officiel status som fastboende

                  —

                  for Canadas vedkommende, egne borgere og fastboende personer som defineret i canadisk lovgivning.

            3.   Udgifter, der afholdes af eller på vegne af Fællesudvalget, betales af den part, over for hvem det pågældende medlem, som har afholdt udgifterne, er ansvarligt. Udgifter, bortset fra rejse- og opholdsudgifter, der har direkte tilknytning til møder i Fællesudvalget, afholdes af værtsparten.
      Artikel 9
      Personales indrejse
      Hver af parterne træffer alle rimelige forholdsregler og bestræber sig på mest muligt at lette indrejse til sit område og udrejse herfra for personale og studerende fra den anden part, der deltager i samarbejdsaktiviteter i henhold til denne aftale, og ind- og udførsel af materiale og udstyr fra den anden part, der anvendes i samme forbindelse, i overensstemmelse med de respektive landes love og forordninger.
      Artikel 10
      Andre aftaler
      1.   Denne aftale påvirker ikke det samarbejde, der måtte være indgået i medfør af andre aftaler mellem parterne.
      2.   Denne aftale påvirker ikke nuværende eller fremtidige bilaterale aftaler mellem Det Europæiske Fællesskabs enkelte medlemsstater og Canada på de områder, der er omfattet af denne aftale.
      Artikel 11
      Aftalens geografiske anvendelsesområde
      Denne aftale gælder dels for de områder, hvor traktaten om oprettelse af Det Europæiske Fællesskab finder anvendelse, og på de betingelser, der er fastlagt i denne traktat, dels for Canadas område.
      Artikel 12
      Afsluttende bestemmelser
      1.   Hver part underretter skriftligt den anden part om, at de er indforstået med, at de er bundet af aftalen. Aftalen træder i kraft på den første dag i den måned, der følger efter den seneste notifikation.
      2.   Denne aftale gælder i otte år, hvorefter den kan forlænges efter skriftlig aftale mellem parterne.
      3.   Denne aftale kan ændres efter skriftlig aftale mellem parterne.
      4.   Ændringer eller forlængelse skal ske skriftligt og træder i kraft på en dato, som bestemmes af parterne.
      5.   Hver af parterne kan på ethvert tidspunkt skriftligt opsige denne aftale med tolv måneders skriftlig varsel. Udløbet eller opsigelsen af denne aftale har ingen indflydelse på gyldigheden eller varigheden af foranstaltninger, der er truffet i henhold til aftalen, eller de forpligtelser, der er indgået i overensstemmelse med bilaget til denne aftale.

         TIL BEKRÆFTELSE HERAF har undertegnede underskrevet denne aftale.
         Udfærdiget i Helsinki, den 5. december 2006 i to originale eksemplarer på dansk, engelsk, estisk, finsk, fransk, græsk, italiensk, lettisk, litauisk, maltesisk, nederlandsk, polsk, portugisisk, slovakisk, slovensk, spansk, svensk, tjekkisk, tysk og ungarsk, idet hver af disse tekster har samme gyldighed.

               Por la Comunidad Europea

            Za Evropské společenství
            For Det Europæiske Fællesskab
            Für die Europäische Gemeinschaft
            Euroopa Ühenduse nimel
            Για την Ευρωπαϊκή Κοινότητα
            For the European Community
            Pour la Communauté européenne
            Per la Comunità europea
            Eiropas Kopienas vārdā
            Europos bendrijos vardu
            Az Európai Közösség részéről
            Għall-Komunità Ewropea
            Voor de Europese Gemeenschap
            W imieniu Wspólnoty Europejskiej
            Pela Comunidade Europeia
            Za Európske spoločenstvo
            Za Evropsko skupnost
            Euroopan yhteisön puolesta
            För Europeiska gemenskapens vägnar

               Por el Gobierno de Canadá

            Za vládu Kanady
            For Canadas regering
            Für die Regierung Kanadas
            Kanada valitsuse nimel
            Για την Κυβέρνηση του Καναδά
            For the Government of Canada
            Pour le gouvernement du Canada
            Per il governo del Canada
            Kanādas valdības vārdā
            Kanados Vyriausybės vardu
            Kanada Kormánya részéről
            Għall-Gvern tal-Kanada
            Voor de Regering van Canada
            W imieniu Rządu Kanady
            Pelo Governo do Canadá
            Za vládu Kanady
            Za vlado Kanade
            Kanadan hallituksen puolesta
            För Kanadas regering

         BILAG
         AKTIONER
         1.   Aktioner for videregående uddannelse og erhvervsuddannelse
         1.1.   Parterne yder støtte til videregående uddannelsesinstitutioner og erhvervsuddannelsesinstitutioner, som har dannet fælles EF/Canada-partnerskaber med henblik på at iværksætte fælles projekter inden for videregående uddannelse og erhvervsuddannelse.
         1.2.   De fælles partnerskaber skal være multilaterale og bestå af institutioner fra mindst to EF-medlemsstater og mindst to provinser eller territorier i Canada.
         1.3.   Partnerskabsprojekter bør normalt indbefatte transatlantisk studentermobilitet som led i fælles studieplaner, gensidig meritgivning samt sproglig og kulturel forberedelse med en ligelig og gensidig udveksling som mål.
         1.4.   Parternes relevante myndigheder aftaler indbyrdes de emneområder, der er støtteberettigede for et EF/Canada-partnerskabssamarbejde, og prioriteringen heraf.
         1.5.   Parterne kan yde økonomisk støtte til mobilitet af studerende til partnerskaber af videregående uddannelsesinstitutioner og/eller erhvervsuddannelsesinstitutioner, der har dokumenteret erfaring for at være særligt fremragende til at gennemføre fælles projekter, hvortil parterne yder støtte.
         2.   Aktioner for unge
         Parterne kan yde finansiel støtte til aktiviteter, der involverer ungdomsinstitutioner og-organisationer, ungdomsarbejdere, ungdomsledere og andre, der har med unge at gøre. Aktiviteterne kan omfatte seminarer, kurser, følordninger og studiebesøg inden for bestemte emneområder, f.eks. borgerskab, kulturel mangfoldighed, samfundsarbejde/volontørordninger og anerkendelse af ikke-formel og uformel læring.
         3.   Supplerende aktion
         3.1.   Parterne kan støtte et begrænset antal supplerende aktiviteter i overensstemmelse med aftalens målsætninger, herunder udveksling af erfaring og god praksis, samling af ressourcer og e-baseret materiale vedrørende videregående uddannelse, erhvervsuddannelse og unge.
         3.2.   Parterne kan yde finansiel støtte til politikorienterede foranstaltninger, der involverer organisationer, der beskæftiger sig med videregående uddannelse, erhvervsuddannelse og unge; foranstaltningerne kan omfatte undersøgelser, konferencer, seminarer, arbejdsgrupper, faglige udviklingsworkshopper og benchmarking og vedrøre emner, der er relevante inden for både videregående uddannelse og erhvervsuddannelse, herunder anerkendelse af kvalifikationer og meritoverførsel i forbindelse med Det Europæiske Meritoverførselssystem (ECTS).
         3.3.   Parterne kan yde finansiel støtte til mobilitet blandt fagfolk (herunder nyuddannede og fagfolk under uddannelse), som ønsker at indlede korte studier eller erhvervsuddannelsesprogrammer for at videreudvikle deres ekspertise på områder af særlig relevans for forholdet mellem EF og Canada, som parterne udpeger.
         3.4.   Parterne kan yde økonomisk støtte til en sammenslutning af tidligere studerende, der har deltaget i udvekslinger gennemført af EF/Canada-partnerskaber inden for videregående uddannelse og erhvervsuddannelse. Denne sammenslutning af tidligere studerende kan drives af en eller flere organisationer, som parterne udpeger i fællesskab.
         Forvaltning af aktionerne
         1.   Hver part kan yde finansiel støtte til aktiviteter, der iværksættes i medfør af denne aftale.
         2.   Det er hver parts relevante myndigheder, der forestår forvaltningen af aktionerne. De har bl.a. til opgave:

                     —

                     at fastsætte bestemmelser og procedurer for indsendelse af forslag, herunder udarbejdelse af et fælles sæt retningslinjer for ansøgere

                     —

                     at fastlægge tidsplanen for offentliggørelse af indkaldelser af forslag samt indsendelse og udvælgelse af forslag

                     —

                     at give oplysninger om aktiviteter, der afholdes i forbindelse med denne aftale og om gennemførelsen af disse aktiviteter

                     —

                     at udpege akademiske rådgivere og eksperter, herunder til uafhængig vurdering af forslag

                     —

                     over for hver parts relevante myndigheder at henstille, hvilke projekter der skal finansieres

                     —

                     at forestå den finansielle forvaltning

                     —

                     at udvikle en samarbejdsmetode til overvågning og evaluering.

               3.   Som regel vil Det Europæiske Fællesskab yde støtte (herunder stipendier) til europæiske projektpartnere; Canadas regering vil yde støtte til de canadiske projektpartnere.
         Tekniske støtteforanstaltninger
         Parterne skal stille midler til rådighed til køb af de tjenesteydelser, der er nødvendige for at sikre den bedst mulige gennemførelse af aftalen. Parterne kan navnlig tilrettelægge seminarer, kollokvier og andre møder for eksperter, foretage evalueringer, fremstille publikationer eller videreformidle oplysninger om aftalen.


title: Rådets afgørelse (EU) 2015/2400 af 8. december 2015 om indgåelse på Den Europæiske Unions vegne af ændringsprotokollen til aftalen mellem Det Europæiske Fællesskab og Det Schweiziske Forbund om fastlæggelse af foranstaltninger svarende til dem, der er fastlagt i Rådets direktiv 2003/48/EF om beskatning af indtægter fra opsparing i form af rentebetalinger

text:
               19.12.2015

               DA

               Den Europæiske Unions Tidende

               L 333/10

         RÅDETS AFGØRELSE (EU) 2015/2400
   af 8. december 2015
   om indgåelse på Den Europæiske Unions vegne af ændringsprotokollen til aftalen mellem Det Europæiske Fællesskab og Det Schweiziske Forbund om fastlæggelse af foranstaltninger svarende til dem, der er fastlagt i Rådets direktiv 2003/48/EF om beskatning af indtægter fra opsparing i form af rentebetalinger
   RÅDET FOR DEN EUROPÆISKE UNION HAR —
   under henvisning til traktaten om Den Europæiske Unions funktionsmåde, særlig artikel 115, sammenholdt med artikel 218, stk. 6, litra b), og artikel 218, stk. 8, andet afsnit,
   under henvisning til forslag fra Europa-Kommissionen,
   under henvisning til udtalelse fra Europa-Parlamentet, og
   ud fra følgende betragtninger:

               (1)

               I overensstemmelse med Rådets afgørelse (EU) 2015/860 (1) blev ændringsprotokollen til aftalen mellem Det Europæiske Fællesskab og Det Schweiziske Forbund om fastlæggelse af foranstaltninger svarende til dem, der er fastlagt i Rådets direktiv 2003/48/EF om beskatning af indtægter fra opsparing i form af rentebetalinger, undertegnet den 27. maj 2015 med forbehold af dens senere indgåelse.

               (2)

               Teksten til ændringsprotokollen, der er resultatet af forhandlingerne, afspejler på behørig vis Rådets forhandlingsdirektiver, idet den tilpasser aftalen til den seneste udvikling på internationalt plan vedrørende automatisk udveksling af oplysninger, nemlig den globale standard for automatisk udveksling af oplysninger om finansielle konti på skatteområdet, som er udarbejdet af Organisationen for Økonomisk Samarbejde og Udvikling (OECD). Unionen, dens medlemsstater og Det Schweiziske Forbund har deltaget aktivt i arbejdet i OECD. Teksten til aftalen, som ændret ved ændringsprotokollen, er retsgrundlaget for gennemførelsen af den globale standard i forbindelserne mellem Unionen og Det Schweiziske Forbund.

               (3)

               Ændringsprotokollen bør godkendes på Unionens vegne —

         VEDTAGET DENNE AFGØRELSE:
   Artikel 1
   Ændringsprotokollen til aftalen mellem Det Europæiske Fællesskab og Det Schweiziske Forbund om fastlæggelse af foranstaltninger svarende til dem, der er fastlagt i Rådets direktiv 2003/48/EF om beskatning af indtægter fra opsparing i form af rentebetalinger, godkendes herved på Unionens vegne.
   Teksten til ændringsprotokollen er knyttet til denne afgørelse.
   Artikel 2
   1.   Formanden for Rådet foranstalter på Unionens vegne den notifikation, der er omhandlet i ændringsprotokollens artikel 2, stk. 1 (2).
   2.   Kommissionen informerer Det Schweiziske Forbund og medlemsstaterne om de notifikationer, der er afgivet i overensstemmelse med artikel 1, stk. 1, litra d), i aftalen mellem Den Europæiske Union og Det Schweiziske Forbund om automatisk udveksling af oplysninger om finansielle konti til forbedring af efterrettelighed vedrørende international beskatning, som følge af ændringsprotokollen.
   Artikel 3
   Denne afgørelse træder i kraft på tyvendedagen efter offentliggørelsen i Den Europæiske Unions Tidende.

      Udfærdiget i Bruxelles, den 8. december 2015.

            På Rådets vegne

         P. GRAMEGNA

            Formand

      (1)  Rådets afgørelse (EU) 2015/860 af 26. maj 2015 om undertegnelse på Den Europæiske Unions vegne af ændringsprotokollen til aftalen mellem Det Europæiske Fællesskab og Det Schweiziske Forbund om fastlæggelse af foranstaltninger svarende til dem, der er fastlagt i Rådets direktiv 2003/48/EF om beskatning af indtægter fra opsparing i form af rentebetalinger (EUT L 136 af 3.6.2015, s. 5).

      (2)  Datoen for ændringsprotokollens ikrafttrædelse offentliggøres i Den Europæiske Unions Tidende på foranledning af Generalsekretariatet for Rådet.


title: Europa-Parlamentets og Rådets afgørelse nr. 284/2010/EU af 25. marts 2010 om ændring af afgørelse nr. 1672/2006/EF om et fællesskabsprogram for beskæftigelse og social solidaritet — Progress

text:
               7.4.2010

               DA

               Den Europæiske Unions Tidende

               L 87/6

         EUROPA-PARLAMENTETS OG RÅDETS AFGØRELSE Nr. 284/2010/EU
   af 25. marts 2010
   om ændring af afgørelse nr. 1672/2006/EF om et fællesskabsprogram for beskæftigelse og social solidaritet — Progress
   EUROPA-PARLAMENTET OG RÅDET FOR DEN EUROPÆISKE UNION HAR —
   under henvisning til traktaten om Den Europæiske Unions funktionsmåde, særlig artikel 19, stk. 2, artikel 149 og artikel 153, stk. 2, litra a),
   under henvisning til forslag fra Europa-Kommissionen,
   under henvisning til udtalelse fra Det Europæiske Økonomiske og Sociale Udvalg (1),
   under henvisning til udtalelse fra Regionsudvalget (2),
   efter den almindelige lovgivningsprocedure (3), og
   ud fra følgende betragtninger:

               (1)

               Den 3. juni 2009 vedtog Kommissionen en meddelelse med titlen »Den fælles forpligtelse til at løfte beskæftigelsen« med det formål at styrke samarbejdet mellem EU og medlemsstaterne samt mellem arbejdsmarkedets parter i EU om tre centrale prioriteringer: opretholdelse af beskæftigelsen, jobskabelse og fremme af mobiliteten; forbedring af kompetencer og matchning med arbejdsmarkedets behov; samt øget adgang til beskæftigelse.

               (2)

               For at give ledige en mulighed for en ny start og bane vejen for iværksætterkultur hos nogle af Europas dårligst stillede grupper, herunder kvinder og unge, har Kommissionen fremsat forslag om en ny europæisk mikrofinansieringsfacilitet til fordel for beskæftigelse og social integration i et fælles initiativ med internationale finansielle institutioner, navnlig Den Europæiske Investeringsbank-Gruppe, med det formål at skabe mikrovirksomheder og udvikle den sociale økonomi.

               (3)

               I overensstemmelse med den interinstitutionelle aftale af 17. maj 2006 mellem Europa-Parlamentet, Rådet og Kommissionen om budgetdisciplin og forsvarlig økonomisk forvaltning (4) bør der foretages en overførsel af midler fra fællesskabsprogrammet for beskæftigelse og social integration — Progress, oprettet ved Europa-Parlamentets og Rådets afgørelse nr. 1672/2006/EF (5), til finansiering af den nye europæiske mikrofinansieringsfacilitet Progress til fordel for beskæftigelse og social integration, oprettet ved Europa-Parlamentets og Rådets afgørelse nr. 283/2010/EU (6).

               (4)

               Efter en gennemgang af alle muligheder bør der overføres 60 mio. EUR fra Progress-programmet til den nye europæiske mikrofinansieringsfacilitet Progress.

               (5)

               Afgørelse nr. 1672/2006/EF bør ændres i overensstemmelse hermed —

         VEDTAGET DENNE AFGØRELSE:
   Artikel 1
   Artikel 17, stk. 1, i afgørelse nr. 1672/2006/EF affattes således:

      »1.   Finansieringsrammen for gennemførelsen af de aktiviteter på EU-plan, der er omhandlet i denne afgørelse, er for perioden fra den 1. januar 2007 til den 31. december 2013 fastlagt til 683 250 000 EUR.«

   Artikel 2
   Denne afgørelse træder i kraft dagen efter offentliggørelsen i Den Europæiske Unions Tidende.

      Udfærdiget i Bruxelles, den 25. marts 2010.

            På Europa-Parlamentets vegne

         J. BUZEK

            Formand

            På Rådets vegne

         D. LÓPEZ GARRIDO

            Formand

      (1)  EUT C 318 af 23.12.2009, s. 84.

      (2)  Udtalelse af 7.10.2009 (endnu ikke offentliggjort i EUT).

      (3)  Europa-Parlamentets holdning af 11.2.2010 (endnu ikke offentliggjort i EUT) og Rådets afgørelse af 8.3.2010.

      (4)  EUT C 139 af 14.6.2006, s. 1.

      (5)  EUT L 315 af 15.11.2006, s. 1.

      (6)  Se side 1 I denne EUT.


title: 2011/10/EU: Den Europæiske Centralbanks afgørelse af 25. november 2010 om foreløbig fordeling af Den Europæiske Centralbanks indtægter fra eurosedler i omløb og fra værdipapirer købt i henhold til programmet vedrørende værdipapirmarkederne (ECB/2010/24)

text:
               11.1.2011

               DA

               Den Europæiske Unions Tidende

               L 6/35

         DEN EUROPÆISKE CENTRALBANKS AFGØRELSE
   af 25. november 2010
   om foreløbig fordeling af Den Europæiske Centralbanks indtægter fra eurosedler i omløb og fra værdipapirer købt i henhold til programmet vedrørende værdipapirmarkederne
   (omarbejdning)
   (ECB/2010/24)
   (2011/10/EU)
   STYRELSESRÅDET FOR DEN EUROPÆISKE CENTRALBANK HAR —
   under henvisning til statutten for Det Europæiske System af Centralbanker og Den Europæiske Centralbank (herefter »ESCB-statutten«), særlig artikel 33, og
   ud fra følgende betragtninger:

               (1)

               Afgørelse ECB/2005/11 af 17. november 2005 om fordeling af Den Europæiske Centralbanks indtægter fra eurosedler i omløb til de nationale centralbanker i de deltagende medlemsstater (1) skal ændres på væsentlige punkter for at tage hensyn til fordeling af Den Europæiske Centralbanks (ECB) indtægter fra værdipapirer købt i overensstemmelse med afgørelse ECB/2010/5 af 14. maj 2010 om program vedrørende værdipapirmarkeder (2). Den bør omarbejdes af hensyn til klarheden.

               (2)

               Afgørelse ECB/2010/29 af 13. december 2010 om udstedelse af eurosedler (3) fastsætter fordelingen af eurosedler i omløb blandt de nationale centralbanker i forhold til deres indbetalte andele i ECB’ kapital. I henhold til afgørelse ECB/2010/29, artikel 4 og bilag hertil, tildeles ECB 8 % af det samlede beløb af eurosedler i omløb. ECB har Eurosystem-interne tilgodehavender hos de nationale centralbanker i forhold til disses andele af kapitalindskudsnøglen til en værdi svarende til værdien af de eurosedler, som ECB udsteder.

               (3)

               I henhold til artikel 2, stk. 2, i afgørelse ECB/2010/23 af 25. november 2010 om fordelingen af de monetære indtægter til de nationale centralbanker i de medlemsstater, der har euroen som valuta (4), forrentes de Eurosysteminterne saldi for euroseddelomløbet med referencerenten. I henhold til artikel 2, stk.3, i afgørelse ECB/2010/23 afvikles denne forrentning ved betalinger i TARGET2.

               (4)

               I betragtning 7 i afgørelse ECB/2010/23 udtales, at de indtægter, som tilfalder ECB ved forrentning af dens Eurosystem-interne tilgodehavender hos de nationale centralbanker, svarende til dens andel af åeuroseddelomløbet, principielt bør fordeles til de nationale centralbanker i henhold til Styrelsesrådets afgørelse, i forhold til deres andele af kapitalindskudsnøglen, i det regnskabsår hvor indtægten falder.

               (5)

               På lignende vis bør ECB’s indtægter fra værdipapirer, der er købt i henhold til programmet vedrørende værdipapirmarkederne (SMP), principielt fordeles til de nationale centralbanker i forhold til deres andele af kapitalindskudsnøglen, i det regnskabsår hvor indtægten falder.

               (6)

               Ved fordelingen af ECB's indtægter fra eurosedler i omløb og ECB’s indtægter ved programmet vedrørende værdipapirmarkederne, bør ECB inddrage et skøn over dens finansielle resultat for året, som tager behørigt hensyn til behovet for at henføre midler til en hensættelse for valutakurs, rente- og guldprisrisiko, og at der er hensættelser til rådighed, der kan anvendes til at udligne forventede udgifter.

               (7)

               Ved fastsættelsen af den andel af ECB's nettooverskud, der skal overføres til den almindelige reservefond i henhold til artikel 33.1 i ESCB-statutten, bør Styrelsesrådet bør tage i betragtning, at hele den del af overskuddet, der udgør indtægter fra eurosedler i omløb, og ECB’s indtægter ved programmet vedrørende værdipapirmarkederne, fuldt ud fordeles til de nationale centralbanker —

         VEDTAGET DENNE AFGØRELSE:
   Artikel 1
   Definitioner
   I denne afgørelse forstås ved:
   a)   »national centralbank«: den nationale centralbank i en medlemsstat, der har euroen som valuta
   b)   »Eurosystem-interne saldi for euroseddelomløbet«: tilgodehavender og forpligtelser, som opstår mellem en national centralbank og ECB og mellem en national centralbank og de øvrige nationale centralbanker, ved anvendelse af artikel 4 i afgørelse ECB/2010/29
   c)   »ECB's indtægter fra eurosedler i omløb«: den indtægt, der tilfalder ECB ved forrentning af dens Eurosystem-interne tilgodehavender hos nationale centralbanker i forbindelse med dens andel af euroseddelomløbet ved anvendelse af artikel 2 i afgørelse ECB/2010/23
   d)   »ECB’s indtægter ved programmet vedrørende værdipapirmarkederne«: nettoindtægterne fra ECB’s køb af værdipapirer under programmet vedrørende værdipapirmarkederne i overensstemmelse med afgørelse ECB/2010/5.
   Artikel 2
   Foreløbig fordeling af ECB’s indtægter fra eurosedler i omløb og ECB’s indtægter ved programmet vedrørende værdipapirmarkederne
   1.   ECB's indtægter fra eurosedler i omløb og ECB’s indtægter ved programmet vedrørende værdipapirmarkederne forfalder til betaling til nationale centralbanker fuldt ud i det regnskabsår, hvor indtægten optjenes, og fordeles til de nationale centralbanker i forhold til disses indbetalte andele af ECB's kapital.
   2.   ECB fordeler sine indtægter fra eurosedler i omløb, som er optjent i det enkelte regnskabsår, til de nationale centralbanker den anden arbejdsdag det følgende år.
   3.   ECB fordeler sine indtægter ved programmet vedrørende værdipapirmarkederne, som er optjent i det enkelte regnskabsår, til de nationale centralbanker den sidste arbejdsdag i januar i det følgende år.
   4.   Styrelsesrådet kan i henhold til ESCB-statutten beslutte at nedsætte ECB's indtægter fra eurosedler i omløb for så vidt angår omkostninger afholdt af ECB i forbindelse med udstedelse og behandling af eurosedler.
   Artikel 3
   Undtagelse fra artikel 2
   Som undtagelse fra artikel 2:

               1)

               Styrelsesrådet beslutter ved regnskabsårets udgang, hvorvidt hele eller en del af ECB’s indtægter ved programmet vedrørende værdipapirmarkederne, og, om nødvendigt, om hele eller en del af ECB's indtæger fra eurosedler i omløb skal tilbageholdes i det omfang, dette er nødvendigt for at sikre, at størrelsen af den indtægt, der er fordelt, ikke overstiger ECB's nettooverskud for det pågældende år. Styrelsesrådet træffer en sådan beslutning, hvis Styrelsesrådet på grundlag af Direktionens begrundede skøn forventer, at ECB vil opnå et negativt årsresultat eller opnår et nettoårsresultat, som er mindre end ECB’s skønnede indtægter fra eurosedler i omløb og dens skønnede nettoresultat ved programmet vedrørende værdipapirmarkederne.

               2)

               Styrelsesrådet kan inden regnskabsårets udgang træffe beslutning om at overføre hele eller en del af ECB’s indtægter ved programmet vedrørende værdipapirmarkederne eller, såfremt det er nødvendigt, ECB’s indtægter fra eurosedler i omløb til hensættelse for valutakurs, rente- og guldprisrisiko.

         Artikel 4
   Ophævelse
   Afgørelse ECB/2005/11 ophæves hermed. Henvisninger til den ophævede afgørelse skal forstås som henvisninger til denne afgørelse.
   Artikel 5
   Ikrafttræden
   Denne afgørelse træder i kraft den 31. december 2010.

      Udfærdiget i Frankfurt am Main, den 25. november 2010.

         Jean-Claude TRICHET

            Formand for ECB

      (1)  EUT L 311 af 26.11.2005, s. 41.

      (2)  EUT L 124 af 20.5.2010, s. 8.

      (3)  Endnu ikke offentliggjort i EUT.

      (4)  Endnu ikke offentliggjort i EUT.


title: 2010/128/FUSP: Rådets afgørelse 2010/128/FUSP af 1. marts 2010 om ændring af fælles holdning 2003/495/FUSP om Irak

text:
               2.3.2010

               DA

               Den Europæiske Unions Tidende

               L 51/22

         RÅDETS AFGØRELSE 2010/128/FUSP
   af 1. marts 2010
   om ændring af fælles holdning 2003/495/FUSP om Irak
   RÅDET FOR DEN EUROPÆISKE UNION HAR —
   under henvisning til traktaten om Den Europæiske Union, særlig artikel 29, og
   ud fra følgende betragtninger:

               (1)

               Den 7. juli 2003 vedtog Rådet fælles holdning 2003/495/FUSP om Irak (1) til gennemførelse af FN's Sikkerhedsråds resolution 1483 (2003).

               (2)

               Den 21. december 2009 vedtog FN's Sikkerhedsråd resolution 1905 (2009), hvori det bl.a. besluttede at forlænge ordningerne for indbetaling af indtægter fra eksport af olie, olieprodukter og naturgas til den irakiske udviklingsfond og for visse irakiske aktivers fritagelse fra retsforfølgning, jf. FN's Sikkerhedsråds resolution 1483 (2003) og 1546 (2004), indtil den 31. december 2010.

               (3)

               Fælles holdning 2003/495/FUSP bør derfor ændres.

               (4)

               Der er behov for yderligere handling fra Unionens side for at iværksætte en række foranstaltninger —

         VEDTAGET DENNE AFGØRELSE:
   Artikel 1
   I fælles holdning 2003/495/FUSP foretages følgende ændringer:
   Artikel 7, andet afsnit, affattes således:

      »Artikel 4 og 5 finder anvendelse indtil den 31. december 2010.«.

   Artikel 2
   Denne afgørelse træder i kraft på dagen for vedtagelsen.
   Artikel 3
   Denne afgørelse offentliggøres i Den Europæiske Unions Tidende.

      Udfærdiget I Bruxelles, 1. marts 2010.

            På Rådets vegne

         D. LÓPEZ GARRIDO

            Formand

      (1)  EUT L 169 af 8.7.2003, s. 72.


title: Rådets afgørelse (FUSP) 2015/2249 af 3. december 2015 om ændring af afgørelse 2014/486/FUSP om Den Europæiske Unions rådgivende mission om reform af den civile sikkerhedssektor Ukraine (EUAM Ukraine)

text:
               4.12.2015

               DA

               Den Europæiske Unions Tidende

               L 318/38

         RÅDETS AFGØRELSE (FUSP) 2015/2249
   af 3. december 2015
   om ændring af afgørelse 2014/486/FUSP om Den Europæiske Unions rådgivende mission om reform af den civile sikkerhedssektor Ukraine (EUAM Ukraine)
   RÅDET FOR DEN EUROPÆISKE UNION HAR —
   under henvisning til traktaten om Den Europæiske Union, særlig artikel 28, artikel 42, stk. 4, og artikel 43, stk. 2,
   under henvisning til forslag fra Unionens højtstående repræsentant for udenrigsanliggender og sikkerhedspolitik, og
   ud fra følgende betragtninger:

               (1)

               Den 22. juli 2014 vedtog Rådet afgørelse 2014/486/FUSP (1) om Den Europæiske Unions rådgivende mission om reform af den civile sikkerhedssektor Ukraine (EUAM Ukraine).

               (2)

               Den 17. november 2014 besluttede Rådet ved afgørelse 2014/800/FUSP (2) at iværksætte EUAM Ukraine den 1. december 2014 og at ændre afgørelse 2014/486/FUSP for at fastsætte et finansielt referencegrundlag for EUAM Ukraine for perioden indtil den 30. november 2015.

               (3)

               Afgørelse 2014/486/FUSP bør ændres for at omfatte et finansielt referencegrundlag for perioden fra den 1. december 2015 til den 30. november 2016.

               (4)

               Afgørelse 2014/486/FUSP bør ydermere ændres for at forlænge mandatet for EUAM Ukraine med ét år —

         VEDTAGET DENNE AFGØRELSE:
   Artikel 1
   I afgørelse 2014/486/FUSP foretages følgende ændringer:

               1)

               I artikel 14, stk. 1, tilføjes følgende afsnit:
               »Det finansielle referencegrundlag, der er beregnet til dækning af udgifterne i forbindelse med EUAM Ukraine for perioden fra den 1. december 2015 til den 30. november 2016, udgør 14 400 000 EUR.«

               2)

               Artikel 19, stk. 2, affattes således:
               »Den finder anvendelse indtil den 30. november 2017.«.

         Artikel 2
   Denne afgørelse træder i kraft på dagen for vedtagelsen.
   Den anvendes fra den 1. december 2015.

      Udfærdiget i Bruxelles, den 3. december 2015.

            På Rådets vegne

         F. BRAZ

            Formand

      (1)  Rådets afgørelse 2014/486/FUSP af 22. juli 2014 om Den Europæiske Unions rådgivende mission om reform af den civile sikkerhedssektor Ukraine (EUAM Ukraine) (EUT L 217 af 23.7.2014, s. 42).

      (2)  Rådets afgørelse 2014/800/FUSP af 17. november 2014 om iværksættelse af Den Europæiske Unions rådgivende mission om civil ukrainsk sikkerhedssektorreform (EUAM Ukraine) og om ændring af afgørelse 2014/486/FUSP (EUT L 331 af 18.11.2014, s. 24).


Avis juridique important

|

32001D0285

2001/285/FUSP: Rådets afgørelse af 9. april 2001 om udnævnelse af missionschefen for Den Europæiske Unions Observatørmission

EF-Tidende nr. L 099 af 10/04/2001 s. 0002 - 0002

Rådets afgørelseaf 9. april 2001om udnævnelse af missionschefen for Den Europæiske Unions Observatørmission(2001/285/FUSP)RÅDET FOR DEN EUROPÆISKE UNION HAR -under henvisning til traktaten om Den Europæiske Union, særlig artikel 23, stk. 2,under henvisning til fælles aktion 2000/811/FUSP af 22. december 2000 om Den Europæiske Unions Observatørmission(1), særlig artikel 4, ogud fra følgende betragtninger:(1) Efter artikel 4 i fælles aktion 2000/811/FUSP skal missionschefen for Den Europæiske Unions Observatørmission udnævnes af Rådet på grundlag af indstillinger fra generalsekretæren/den højtstående repræsentant.(2) Generalsekretæren/den højtstående repræsentant har indstillet ambassadør Antóin MAC UNFRAIDH -TRUFFET FØLGENDE AFGØRELSE:Artikel 1Antóin MAC UNFRAIDH udnævnes hermed til missionschef for Den Europæiske Unions Observatørmission.Artikel 2Denne afgørelse har virkning fra dagen for vedtagelsen.Den anvendes indtil den 31. december 2001.Artikel 3Denne afgørelse offentliggøres i EF-Tidende.Udfærdiget i Luxembourg, den 9. april 2001.På Rådets vegneA. LindhFormand(1) EFT L 328 af 23.12.2000, s. 53.


title: Rådets Afgørelse af 27. juni 1974 om indgåelse af aftalen mellem Det europæiske økonomiske Fællesskab og Verdens Fødevareprogram om levering af korn til udviklingslandene som fødevarehjælp

text:
Nr. L 243 /6                            De Europæiske Fællesskabers Tidende                              5 . 9 . 74
                                               RÅDETS AFGØRELSE
                                                   af 27. juni 1974
             om indgåelse af aftalen mellem Det europæiske økonomiske Fællesskab og Verdens
                 Fødevareprogram om levering af korn til udviklingslandene som fødevarehjælp
                                                     (74/438/EØF)
             RÅDET FOR DE EUROPÆISKE FÆLLESSKABER HAR —
             under henvisning til traktaten om oprettelse af Det europæiske økonomiske Fællesskab,
             særlig artiklerne 113, 114 og 228,
             under henvisning til Kommissionens henstilling, og
             ud fra følgende betragtninger :
             Det europæiske økonomiske Fællesskab har indgivet en erklæring om midlertidig
             anvendelse af konventionen angående fødevarehjælp af 1971 ; denne konvention an
             vendes fra den 1 . juli 1971 ;
             Verdens Fødevareprogram har meddelt sine behov for kornprodukter for at afhjælpe
             de mest hastende fødevarebehov og for at gennemføre planerne om økonomiske og social
              udvikling i udviklingslandene ; til dette formål bør der stilles en varemængde svarende
             til 10 000 tons uforarbejdet korn til dets disposition inden for rammerne af Fællesskabets
             program for fødevarehjælp for 1971/ 1972, og 5 000 tons inden for rammerne af pro
              grammet for 1972/1973 , —
              VEDTAGET FØLGENDE AFGØRELSE :
                                                        Artikel 1
              På Det europæiske økonomiske Fællesskabs vegne indgås aftalen mellem Det euro
              pæiske økonomiske Fælleskab og Verdens Fødevareprogram om levering af korn til
              udviklingslandene som fødevarehjælp ; aftalens ordlyd er optaget som bilag.
                                                        Artikel 2
              Rådets formand er bemyndiget til at udpege de personer, der er beføjet til at under
              skrive aftalen, og til at give dem de nødvendige fuldmagter til at forpligte Fællesskabet.
              Udfærdiget i Luxembourg, den 27. juni 1974.
                                                                                På Rådets vegne
                                                                                K. GSCHEIDLE
                                                                                Formand


title: Rådets afgørelse 2014/853/FUSP af 8. oktober 2014 om undertegnelse og indgåelse på Unionens vegne af aftalen i form af brevveksling mellem Den Europæiske Union og Republikken Mali om status for den Europæiske Unions FSFP-mission i Mali (EUCAP Sahel Mali)

text:
               29.11.2014

               DA

               Den Europæiske Unions Tidende

               L 344/1

         RÅDETS AFGØRELSE 2014/853/FUSP
   af 8. oktober 2014
   om undertegnelse og indgåelse på Unionens vegne af aftalen i form af brevveksling mellem Den Europæiske Union og Republikken Mali om status for den Europæiske Unions FSFP-mission i Mali (EUCAP Sahel Mali)
   RÅDET FOR DEN EUROPÆISKE UNION HAR —
   under henvisning til traktaten om Den Europæiske Union, særlig artikel 37, sammenholdt med artikel 218, stk. 5 og 6, i traktaten om Den Europæiske Unions funktionsmåde,
   under henvisning til forslag fra Unionens højtstående repræsentant for udenrigsanliggender og sikkerhedspolitik, og
   ud fra følgende betragtninger:

               (1)

               Rådet vedtog den 15. april 2014 afgørelse 2014/219/FUSP (1) om Den Europæiske Unions FSFP-mission i Mali (EUCAP Sahel Mali).

               (2)

               Efter vedtagelsen af Rådets afgørelse den 15. april 2014 om bemyndigelse til at indlede forhandlinger har Unionens højtstående repræsentant for udenrigsanliggender og sikkerhedspolitik i overensstemmelse med artikel 37 i traktaten om Den Europæiske Union forhandlet en aftale i form af brevveksling mellem Den Europæiske Union og Republikken Mali om status for EUCAP Sahel Mali.

               (3)

               Aftalen i form af brevveksling bør godkendes —

         VEDTAGET DENNE AFGØRELSE:
   Artikel 1
   Aftalen i form af brevveksling mellem Den Europæiske Union og Republikken Mali om status for FSFP-missionen i Mali (EUCAP Sahel Mali) godkendes herved på Unionens vegne.
   Teksten til aftalen i form af brevveksling er knyttet til denne afgørelse.
   Artikel 2
   Formanden for Rådet bemyndiges til at udpege den eller de personer, der er beføjet til at undertegne det pågældende brev med bindende virkning for Unionen.
   Artikel 3
   Denne afgørelse træder i kraft på dagen for vedtagelsen.

      Udfærdiget i Luxembourg, den 8. oktober 2014.

            På Rådets vegne

         M. LUPI

            Formand

      (1)  Rådets afgørelse 2014/219/FUSP af 15. april 2014 om Den Europæiske Unions FSFP-mission i Mali (EUCAP Sahel Mali) (EUT L 113 af 16.4.2014, s. 21).


Avis juridique important

|

31982D0134

82/134/EØF: Rådets afgørelse af 22. februar 1982 om udnævnelse af et medlem af Det rådgivende udvalg for Lægeuddannelsen

EF-Tidende nr. L 061 af 04/03/1982 s. 0020 - 0020

*****  RAADETS  AFGOERELSE  af 22. februar 1982  om udnaevnelse af et medlem af Det raadgivende udvalg for Laegeuddannelsen  (82/134/EOEF)  RAADET FOR DE EUROPAEISKE FAELLESSKABER HAR -  under henvisning til Raadets afgoerelse 75/364/EOEF af 16. juni 1975 om oprettelse af et raadgivende udvalg for laegeuddannelsen (1), saerlig artikel 3 og 4, og  ud fra foelgende betragtninger:  Raadet har ved afgoerelse 79/846/EOEF (2) udnaevnt hr. Dormont til medlem for den periode, der udloeber den 5. april 1982;  den franske regering har den 3. februar 1982 udpeget Jean Rey til efterfoelger for hr. Dormont, medlem af ovennaevnte udvalg -  TRUFFET FOELGENDE AFGOERELSE:  Eneste artikel  Jean Rey udnaevnes til medlem af Det raadgivende udvalg for Laegeuddannelsen som efterfoelger for hr. Dormont for resten af dennes mandatperiode, dvs. indtil den 5. april 1982.  Udfaerdiget i Bruxelles, den 22. februar 1982.  Paa Raadets vegne  L. TINDEMANS  Formand  (1) EFT nr. L 167 af 30. 6. 1975, s. 17.  (2) EFT nr. L 260 af 16. 10. 1979, s. 12.


title: 2008/76/EF: Rådets afgørelse af 21. januar 2008 om den holdning, som Fællesskabet skal indtage i Det Internationale Kakaoråd til forlængelsen af den internationale kakaooverenskomst, 2001

text:
               26.1.2008

               DA

               Den Europæiske Unions Tidende

               L 23/27

      RÅDETS AFGØRELSE

   af 21. januar 2008
   om den holdning, som Fællesskabet skal indtage i Det Internationale Kakaoråd til forlængelsen af den internationale kakaooverenskomst, 2001
   (2008/76/EF)
   RÅDET FOR DEN EUROPÆISKE UNION HAR —
   under henvisning til traktaten om oprettelse af Det Europæiske Fællesskab, særlig artikel 133 sammenholdt med artikel 300, stk. 2, andet afsnit,
   under henvisning til forslag fra Kommissionen (1), og
   ud fra følgende betragtninger:

               (1)

               Den internationale kakaooverenskomst fra 2001 blev undertegnet og indgået på Det Europæiske Fællesskabs vegne ved Rådets afgørelse 2002/970/EF (2) af 18. november 2002.

               (2)

               Det følger af artikel 63, stk. 1 og 3, at den internationale kakaooverenskomst fra 2001 udløber den 30. september 2008, medmindre Det Internationale Kakaoråd træffer afgørelse om, at den skal forlænges med én eller to perioder, dog højst fire år i alt.

               (3)

               En forlængelse af overenskomsten er i Det Europæiske Fællesskabs interesse.

               (4)

               Det Europæiske Fællesskabs holdning i Det Internationale Kakaoråd bør fastlægges —

         TRUFFET FØLGENDE AFGØRELSE:
   Eneste artikel
   Det Europæiske Fællesskabs holdning i Det Internationale Kakaoråd er at stemme for, at den internationale kakaooverenskomst fra 2001 forlænges med én eller to perioder, dog højst fire år i alt, og at underrette De Forenede Nationers generalsekretær om denne forlængelse.

      Udfærdiget i Bruxelles, den 21. januar 2008.

            På Rådets vegne

            Formand

         I. JARC

      (1)  EUT C 4 af 9.1.2008, s. 6.

      (2)  EFT L 342 af 17.12.2002, s. 1.